als_Latn dik_Latn sag_Latn
Gazeta Blic, do t’u rekomandoj përkrahësve të partive politike se përse duhet votuar pesë kandidatët nga partia e tyre- për të krijuar një ndryshim. Në mënyrë që votuesit e asaj partie të kenë më shumë zgjedhje, do të shkojnë përmes opsionit 5 + 1. Gjatë ditës së sotme, Gazeta Blic të gjithë votuesve të të gjitha partive do t’ua rekomandoj 5+1 kandidatë, në mënyrë që ata të mos kenë shumë dilema se për kë të votojnë. Në këtë listë të ngushtë nuk janë të përfshirë liderët e partive, për shkak se ata vlerësohet se s’kanë nevojë për mbështetje. Gjithashtu në listë kemi tentuar të ju japim mundësi kuadrove të reja dhe atyre që janë më karizmatik dhe kundërthënës. Lista mund të duket subjektive, por arsyetimet janë objektive. Hajredin Kuçi- Edhe pse konsiderohet ndër njerëzit kryesor në Partinë Demokratike të Kosovës dhe vlerësohet si njeriu më i afërt i Hashim Thaçi, duke qenë madje për 7 vjet zëvendës i Hashim Thacit, ai në asnjë palë zgjedhje nuk ka pasur vota shumë. Përkundër mbështetjes së madhe që po i jep kryeministri Thaçi, Hajredin Kuçin iu rekomandojmë edhe votuesve të PDK-së që ta mbështesin më 8 qershor, në mënyrë që Hajra mos të “koritet” me vota. Vlora Çitaku- Ministrja e Integrimeve Evropiane dhe nënkryetarja e PDK-së meriton të votohet për faktin se ka pasur disa qëndrime mjaft parimore, në disa situata të caktuara. Atë ia rekomandojmë sidomos pas skandalit të pasaportave që ndodhi në ministrinë e bashkëpartiakut të saj, Bajram Rexhepi, ku ajo ishte treguar mjaft e ashpër me këtë situatë dhe mjaft kritike. Për më tepër, është pa dyshim edhe ndër femrat politikane më të suksesshme në PDK, si dhe politikania kosovare më e afërt me politikanët e huaj. Dhurata Hoxha- Këshilltare e kryeministrit të Kosovës dhe një vajzë e re, e cila duket se ka ambicie në politikë. Duke e pasur parasysh këtë ambicie të saj dhe kandidimin e saj për herë të parë për deputete në Kuvendin e Kosovës, Gazeta Blic iu rekomandon që ta votoni edhe Dhurata Hoxhën. Flora Brovina- Ish- kandidatja për presidente e Kosovës në radhët e PDK-së, Flora Brovina, meriton që edhe në këto zgjedhje të marrë votën e votuesve të PDK-së edhe për faktin se në disa situata të caktuar ka pasur qëndrime shumë parimore. Zenun Pajaziti- Ish- ministri i Punëve të Brendshme, Zenun Pajaziti edhe pse në zgjedhjet e fundit kishte marrë vota të konsiderueshme, megjithatë ai ka nevojë për mbështetje tani pas humbjes së pushtetit në rajonin e tij nga PDK. Edhe pse i kishte ndodhur një skandal gjatë kohës sa ishte ministër, ajo e vjedhjes së Dhomës së Dëshmive, megjithatë Pajaziti meriton të votohet edhe për faktin se është ndër më të mirët që ka PDK në listë. Avni Kastrati- Ish- kryetari i Komunës së Mitrovicës, edhe pse i humbi zgjedhjet e 3 nëntorit të vitit të kaluar, megjithatë e meriton të bëhet deputet, dhe për këtë i duhet një mbështetje, dhe Gazeta Blic iu rekomandon që ta votoni më 8 qershor.
als_Latn